hu hu en hu pl hu hu hu hu hu hu hu pl hu hu hu hu hu en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu
avagy kik is vagyunk mi...
A Dudujka-völgyi Rókák Baráti Társasága (a továbbiakban DVR) 1995. március 30-án alakult a Miskolci Egyetemen. A társaság az 1995-ös Selmeczi Diáknapok megrendezése céljából jött létre. Azóta is a Selmeci Hagyományok megőrzésének és továbbadásának szentelik életüket. A társaság kezdetben olyan baráti társaságként funkcionált, melynek nem voltak kötött formái. Később lett alapszabállyal, vezetőséggel rendelkező diáktársaság.
A DVR tagjai fontosnak érzik, hogy a Selmecbányán kialakult hagyományokat eredeti valójában megőrizzék, valamint a régmúlt idők homályába merült szokásokat kutatói munkákkal feltárják, és a balekság számára továbbadják. A DVR tagsága a Miskolci Egyetemen működő műszaki karok (bányász, kohász, gépész) férfi hallgatóiból tevődik össze. A tagságot csak az nyerheti el, aki legalább két aktív tag ajánlását bírja, továbbá a felvételi követelményeknek eleget tesz.
A szervezett gyűléseinket (szakestélyek, nedves estek) szinte mindig a jókedv és komolyság ötvözete jellemzi, mely alapvetően a barátságból és az egymás iránti tiszteletből adódik. A szakestek és nedvesestek kellő gyakorisággal, általában minden hónapban, ha szükséges akár többször is, megrendezésre kerülnek. A DVR a mai napig diáktársaságként funkcionál.
A DVR tagjai fenntartják a kapcsolatot a testvérvárosokkal (Sopron, Székesfehérvár, Dunaújváros), és ezzel is segítik egymás munkáját a hagyományok terén.
Események, rendezvények melyek a társaság nevéhez fűződnek:
1995. V. Selmeczi Diák Napok
1996. Csilletolás Miskolcról Dunaújvárosba, mellyel a műszaki felsőoktatás nehéz helyzetére kívántuk felhívni a figyelmet (cikk1, cikk2)
1998. „A balek tudnivalói” c. könyv kiadása
A testvérvárosokban megrendezett és megrendezésre kerülő Selmeczi Diák Napok miskolci részről való igazgatása (utazás, tájékoztatás, kapcsolattartás stb.)
Minden év szeptemberében, a Selmecbányán megrendezésre kerülő Szalamanderre történő kiutazás megszervezése (utazás, szállás, étkezés, programok stb.)
1999. Selmec-Sopron-Miskolc: válogatás a Miskolci Egyetem bursch dalaiból (zeneműtár)
2002. „A balek tudnivalói” c. könyv kiadása
Minden évben aktív részvétel a balekoktatásban (a bányász karon önálló tanszékként)
Tanév közben folyamatos daltanítás az érdeklődők számára
2004. XIV. Selmeczi Diák Napok szervezése Telkibányán
2006. Csille- és rönktolás nevű rendezvényen a Csilletolás megszervezése Miskolcról Selmecbányára (blog)
2007. „A balek tudnivalói” c. könyv kiadása
2008. balekújság szerkesztése a három műszakis kar balekjelöltjei számára
2009. XIX. Selmeczi Diák Napok szervezése Felsőtárkányon (cikk)
2009. „A balek tudnivalói” c. könyv kiadása
2010. Egyetemi díszoszlop felállítása (készítés, felavatás)
2012. DVR Időkapszula elhelyezése a 250 éves jubileumi ünnepség részeként (helye: Miskolc, Egyetemváros 48° 4'52.44"É, 20°45'51.86"K) (cikk1, cikk2,)
2012. „A balek tudnivalói” c. könyv kiadása
2013. Vahot Imre: Bányarém c. színdarabjának nyomtatásban való kiadása
2014. tavasza óta heti rendszerességgel "hagyománytörténeti estek" szervezése a. Ray vezényletével
2014. XXIV. Selmeczi Diák Napok szervezése Bükkszéken
2014. szeptember 19-én a "Selmeci Diákhagyományok ... a Szellemi Kulturális Örökség Nemzeti Jegyzékére felvétetett", aminek előkészítésben a DVR is jelentős szerepet vállalt
2015. szeptember „A balek tudnivalói” (S.M. a. Rókafiú kiadás)
2015. március a „Rókamese” kiadása (Róka feladat)
2015. május 15. Baráti társaságok által lebonyolított közös szobortakarítás
2016. február selmeci témájú kreatív pályázat lebonyolítása (nóta/vers/kép/stb.)
2016. április 20. Elkészítettük a dudujkavolgyirokak.hu weblapot
2016. május 30. „Hagyománytörténeti kvíz” elkészítése
2016. május 12. „A bánya menyasszonya” kiadása
2017. február-március „Ez nekem Selmec…” fotópályázat lebonyolítása
2017. március 19. DVR koronglövészet
2017. június Emlékoszlop és kopjafák felújítása/kibővítése az E/5 előtt (Róka feladat)
2018. Rókaszoba (E/5 218.) és Rókapince megszerzése és felújítása
2019. április 28. - május 1. XXIX. Selmeczi Diák Napok szervezése Bükkszéken
2019. december 5. I. Összkari Összerázó Szakestély megszervezése
2020. július 3-5. I. DVR Nyári Tábor :)
2020. október 22. II. Összkari Összerázó Szakestély megszervezése
2021. tavasz "Divatra Vágyó Rókák" pályázat meghirdetése (nyertes: Karasz Flóra v. Még nincs teljesen kész, de már majdnem nekikezdtem munkája)
2021. tavasz „Mit jelent egy Selmeci diáknak a 2020/2021-es időszak” pályázat (I. helyezett: Szabó Kata alias @ $iófoki ARTist munkája, II. helyezett: Győr Kinga alias NAGYMOSOLY avagy Selmecz még mindig örök verse, III. helyezett: Karasz Flóra vulgo Még nincs teljesen kész, de már majdnem nekikezdtem nótaátírása)
2021. augusztus 12-15. II. DVR Nyári Tábor :)
2022. március 26-27. F-8 festés (képek)
© 1995 - 2021, Dudujka-völgyi Rókák Baráti Társasága. All rights reserved.